**Heym SR 30** er en rettrekkerrifle produsert i Tyskland av Heym. Geværet er også tilgjengelig i en linksutgave for venstrehendte skyttere.

Historie
--------

Mekanismen ble designet Peter Fortner junior. Et annet eksempel på låsemekanisme med kuler er skiskyttergeværet Anschütz 1827 Fortner, som også ble utviklet av Peter Fortner junior.

Låsemekanismen
--------------

Demontert sluttstykke til Heym SR 30.
Låsingen til mekanismen består av 6 kulelagre (med 6.5 mm diameter) fordelt i omkretsen rundt sluttstykkehodet. Når sluttstykket presses frem tvinges kulene ut fra sluttstykkets senter, og låses mot passende konkave spor i låskassen. Når ladehendelen trekkes bakover kan kulene fritt bevege seg inn igjen i sluttstykket slik at mekanismen låses opp og kan repeteres.

Primærutdraget skjer ved at ladehendelen under åpning fungerer som en vektstang (hevarm) med vippepunkt på motsatt side av sluttstykket, hvilket gir en giring.

Heym oppgir at låsingen på SR 30-mekanismen har blitt testet av det CIP-akkreditert testhuset i Suhl til å motstå trykk opp til 800,0 megapascal (116 030 psi; 8 000 bar). Heym SR30 har uoffisielt blitt testet av Norhunt til å motstå et trykk på 1070 MPa med .30-06, men var ikke brukbar etterpå.

Sluttstykkehendelen har tre posisjoner: (1) Åpen, (2) Låst og nedspent, og (3) Låst og spent.

Avtrekk
-------

Våpenet leveres kan leveres med to typer avtrekk, enten et "hagleavtrekk"[*klargjør*] på 1600 gram eller et snellertavtrekk (engelsk *set trigger*) på 1100 gram. For å aktivere det lette avtrekket på snellertavtrekket må avtrekket skyves fremover.

Kamring
-------

Geværet er tilgjengelig i to viktigste konfigurasjoner SR 30 N (normal kaliber) og SR 30 G (større kaliber).

Normalpatroner
Heym SR 30 N (normalkamring) er tilgjengelige kamret for .22-250, .243 Win, .25-06, 6.5 mm Creedmoor, 6.5×55mm, 6.5×64 mm, .270 Win, 7x57 mm, 7x64 mm, .308 Win, .30-06, 30-06 Ackley Improved, 8×57 IS, 8×64 mm S, 8.5×63 mm og 9.3x62 mm.
Magnumpatroner
Heym SR 30 G (Groß for *stor*; magnumkamring) er tilgjengelig kamret for 6.5×68mm Schuler, .270 WSM, .300 WSM, 7 mm Rem Mag, .300 Win Mag, 8x68 mm S, .338 Win Mag og .375 Ruger.
Minipatroner
Våpenet er også tilgjengelig i en kortere variant kamret for «mini»-patroner som .222 Rem og .223 Rem, men denne låskasselengden er bare tilgjengelig som høyrehendt versjon.
### Pipe

Våpenet kommer med kaldsmidd pipe produsert av Heym. SR 30 bruker tradisjonelle glidekassegjenger (M25x1.5 mm) for å feste pipen til glidekassen. Ved pipeskift må låseavstanden sjekkes, samt at man må tilpasse posisjonen til rekylklakken (som festes mellom pipe og låskassen) i forhold til skjeftet, likt som på f.eks. Remington 700.

### Presisjon

*Heym High Performance Precision* er en utgave av SR 30 som er garantert fra fabrikken å samle en 5-skudds gruppe innenfor 20 mm på 100 meter (0.2 mrad).

Se også
-------

* Sauer 202
* Blaser R8
* Lynx 94
* Rößler Titan 16

Referanser
----------

1. ↑  Heym SR30 Straight Pull Rifle - Revivaler
2. ↑  Heym Prospekt 7.03
3. ↑  Heym SR 30 Repetierbüchse mit RWS HIT im Praxis-Test - all4shooters.com
4. ↑  «Heym SR30 Trykktest - Norhunt.no». Arkivert fra originalen 9. mai 2021. Besøkt 18. desember 2020.
5. ↑  Straight to the point | Sporting Rifle magazine
6. 1 2 3 4  Heym SR30 Straight Pull Rifle - Revivaler
7. ↑  «Endverbraucher Heym 2019» (PDF). Arkivert fra originalen (PDF) 11. august 2021. Besøkt 2. november 2020.
8. ↑  Heym SR30 straight-pull rifle review review - Shooting UK
9. ↑  HEYM High-Performance Precision Rifle (HPPR)

Eksterne lenker
---------------

* Heym SR 30 Repetierbüchse
* Heym SR30: Straight Pull Ball-Bearing Lock? – Forgotten Weapons